Teosofisk Forening København

AFLYST - DANS DEN STORE SKABELSESMYTE v/Hanna Snorradóttir
2023-09-12 19:00 - 21:30 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
De fleste mennesker er i dagligdagen meget til stede i hovedet og sætter sig mål i livet derfra. I aften kommer du derimod ned i kroppen og skaber forbindelsen mellem det mentale og sanselige. Derved kommer du i dybere kontakt med dig selv og dit kald.

Igennem dansen og visualiseringen vil du:

Forbinde dig med det, som lige nu kalder på dig i dit liv samt spørge dig selv: ”Hvad vil livet mig?

Få fornyet selvindsigt og inspiration til den skabelsesproces, som du ønsker, at der skal hvile i Jorden og spire, når lyset vender tilbage.

Bevæge det, der gerne vil forløses og sippes i dit liv lige nu, for at du kan give plads til det nye.

Mærke gennem dansen, hvad der er lystfuldt og giver dig vitalitet, og som du gerne vil have mere af i dit liv.

Genopleve livsglæden og fællesskabet igennem dansen.

Pris: 90/120 kr for medlemmer/gæster.Beløbet betales ved indgangen.

Hanna Snorradóttir er storyteller og storydancer inden for nordisk visdomsfortælling. I bogen: “Nordisk gudindekraft i solhjulets myter” hylder hun kvindekraften i harmoni og balance med mandekraften og opfordrer os til bæredygtig behandling af Moder Jord. Se hjemmesiden: www.storydancing.com.

ID: 230912HSNffnTFK

Hearts and Hands Healing
2023-09-13 18:00 - 19:00, 2023-09-20 18:00 - 19:00, 2023-09-27 18:00 - 19:00, 2023-10-04 18:00 - 19:00, 2023-10-11 18:00 - 19:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Gratis healingEr du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00Der er ingen forudbestilling.Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

HELBREDELSESTJENESTE v/Jørgen Skov
2023-09-14 19:00 - 21:00, 2023-10-12 19:00 - 21:00
En helbredelsestjeneste i LKK er på mange måder en dyb personlig ting – både for præsten og personen der ønsker den.Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.

Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi

RitualetPræsten er via sin ordination koblet til et globalt katolsk system der kanaliserer energierne i sakramenterne.

PÅKALDELSENNår præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.Præsten medbringer vievand (hvis han ikke vælger at lave det foran deltagerne) der er forberedt inden tjenesten.Dette vievand, der er en blanding af højmagnetiseret salt og vand, spiller en yderst central rolle i tjenesten.Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.

PÅKALDELSEN AF ENGLENVed sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.

CONFITEORNu starter processen der er en forberedelse til at modtage selve healingen.Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.

ABSOLUTIONPræsten giver herefter Absolutionen, populært kaldet syndsforladelsen.Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.Det er disse overtrædelser af egne bud, der giver personen oplevelsen af at have ”syndet”.Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.

SALVNINGENI begyndelsen af Salvningen beder man om, at personen der om lidt skal modtage healingen, må have gavn af handlingen.Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.Kritikere vil selvfølgelig sig at så er man dækket ind når healingen ikke virker – men, so be it.I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.Herefter komme selve salvningen.Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.Herefter tegner præsten yderligere tre korstegn, et på halsen, et på issen og et i nakken.Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.Markeringen betyder at centrene nu er åbne i et beskyttet miljø og klar til at modtage den nedstrømmende energi.Præsten lægger derefter begge hænder på personens hoved og påkalder den helbredende kraft.

VELSIGNELSENTil sidst afsluttes helbredelsestjenesten med en universel velsignelse.

————————————————————————————————–

Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

ENOKS HEMMELIGHEDER - UNIVERSETS NØGLER, studiekreds ved Kim Pedersen
2023-09-18 10:15 - 16:45
Vi fortsætter med at lade os inspirere af Hurtaks bog om Enoks universelle nøgler og hemmeligheder. Vi vil reflektere over stjernebillederne, f.eks. Nordstjernen, Orion, Store Bjørn, Sirius, Plejaderne og de tolv tegn i dyrekredsen. Vi kommer også rundt om de mange hierarkier og deres ledere.

Enoks hemmeligheder tager os med på en tusindår lang rejse i den græske mytologi og den hebraiske Kabbalah. De fortæller os om visdommen bag ærkeenglenes virke, om relationen til de mere moderne begreber som matematik og biokemi, og om intuitionshuse omgivet af floder fulde af levende ild.

Vi vil i studiekredsen anvende en bred vifte af åndsvidenskabelige kilder.

Studiekreds: Mandage efterår 2023 den 28. august, 18. september, 23. oktober og 13. november kl. 10.15-16.45

Mandage forår 2024 den 5. februar, 25. marts og 6. maj kl. 10.15-16.45

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.Se nærmere på hjemmesiden: www.bkimpedersen.dk

Pris per gang 350/400 kr. for medlemmer/gæster.Betaling: Beløbet betales ved indgangen.

ID: 230918BKPkfyTFK

Teosofisk Forening København

Sankt Knuds Vej 27AFrederiksberg C, København, 1903Danmark

Lucille studiegruppe
2023-09-19 15:00 - 17:00, 2023-10-03 15:00 - 17:00, 2023-10-17 15:00 - 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
2023: Efteråret starter tirsdag d. 22. august kl. 15.00 – 17.00. Herefter hver anden tirsdag i lige uger online/fysisk fra kl. 15-17.

Tirsdag d. 22. aug, 5. sep., 19. sep., 3. okt., 17. okt.,14. nov., 28. nov., og 12. dec.

Pris pr. gang: 25/40 kr. for medlemmer/gæster.

Vi læser for tiden i ” Disciple og økonomi” af Lucille Cederkrans.

Lige nu optager vi ikke nye medlemmer.

Efter 3 år at have studeret ”Sjælens natur” af Lucille Cedercrans, læser vi nu ”Indtryk fra Ashrammen” af samme forfatter. – Hvis du ønsker at være med i gruppen, forudsættes kendskab til Lucille Cederkrans forfatterskab.

Information og tilmelding:Katja Mørkeberg, mobil 28791536 eller katjaliv@gmail.com

“Den menneskelige familie står i dag på tærsklen til en ny erfaring,nemlig sjælsbevidsthed.

Sjælens Natur er skrevet for at hjælpe mennesket i dets søgen efter sin sjæl.

Tankeformen kan kontaktes som en abstraktion gennem meditation,og må derefter omsættes til konkret form af den mediterende.”

Pris pr. gang: 25/40 kr. for medlemmer/gæster.

MARIA MAGDALENE OG DEN GUDDOMMELIGE KVINDELIGHED, foredrag ved Pernille Povlsen
2023-09-19 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
JESU GLEMTE LÆRE OM KVINDEN

På foredraget skal vi høre om, hvordan Jesus som ung rejste til Indien og blev indviet i i Hinduismens og Buddhismens mysterier og lærte at udføre mirakler. Det var i Indien, han lærte om den Guddommelige Moder, den store Shakti, der frembringer og besjæler alt liv.

Dette foredrag er ikke kun for kvinder, men handler om vores spirituelle ret til at udvikle os til den vi virkelig er, hvad enten man er kvinde eller mand. Vi skal tale om, hvordan Jesus brød med datidens kvindeundertrykkelse og talte til mændene om at ære deres kvinder: Han sagde ”Velsign og forsvar kvinden for hun er moder for universet. Hun har født dig i smerte og våget over dig i din opvækst”. Men den tidlige kristne kirke accepterede ikke Jesu lære om respekt for kvinden og det feminine potentiale i både mænd og kvinder. Læren blev undertrykt og glemt i to tusind år, indtil vore dage, da nyopdagede gnostiske tekster og buddhistiske manuskripter blev fundet.

Blandt de gnostiske tekster var også det ukendte Maria Magdalene evangelium, som viser, at Maria Magdalene var den discipel, der stod Jesus nærmest. Hun havde en dybere evne til at forstå Jesu lære, hvilket gjorde de andre disciple jaloux. Jesus behandlede Maria Magdalene som sin ligeværdige, og hun havde en ledende rolle blandt hans tilhængere. Andre tekster antyder endog, at der var et ægteskabeligt forhold imellem dem. Ligeledes viser akashiske optegnelser, at Jesus og Maria Magdalene var tvillingesjæle, og at de nærede en dyb kærlighed til hinanden.

Jesus rejste som ung til Indien og blev indviet i i Hinduismens og Buddhismens mysterier og lærte at udføre mirakler. Det var i Indien, han lærte om den Guddommelige Moder, den store Shakti, der frembringer og besjæler alt liv. Hun er universets moder, der giver liv til og føder vores sande identitet.

I vesten har vi dyrket Gud, som Faderen og undertrykt dyrkelsen af Gud som Moderen. Den tidlige kirkes ortodoksi fratog os derved den spirituelle vej, som Jesus selv praktiserede, da han var en discipel i Indien. I vor tid, i begyndelsen af vandmandens tidsalder skal dyrkningen af den Guddommelige Moder genoprettes for at vi kan genskabe balancen på Jorden og menneskeheden kan blive oplyst. På foredraget vil vi lave meditative øvelser, som udvikler kontakten til den feminine energi.

Pernille Povlsen kommer fra organisationen Summit Lighthouse, der udgiver den spirituelle undervisning fra de Opstegne Mestre og det Store Hvide Broderskab, som den er givet gennem Elizabeth Clare Prophet. Pernille har fulgt denne lære i mange år og har fået kraftfulde redskaber til at gå den spirituelle vej. Hun holder foredrag om de Opstegne Mestres Lære, og om hvordan man påkalder de åndelige energier fra Mestrene ved meditation, mantraer og dekreter. www.summitlighthouse.dk

Pris: 90/120 kr. for medlemmer/gæsterBetaling: Beløbet betales ved indgangen.

ID: 230919PPOffnTFK

Kabbalah Studiegruppe - Livets træ
2023-09-21 15:00 - 17:00, 2023-10-05 15:00 - 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Efteråret 2023: Kabbalah sæsonstart torsdag den d. 10. august 2023 kl. 15.00 – 17.00

Herefter torsdage i lige uger til og med torsdag den 14. december 2023.

Pris pr. gang: 25/40 kr. for medlemmer/gæster.

Alle er velkomne!

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne.Livets træ indeholder både planeter, tarotkort, symboler, farver, ærkeengle, numerologi og kroppen.Lad os i fællesskab opleve Kabbalah, som omhandler forståelse af det hellige symbol, der kaldes Livets Træ.

Vi starter foråret op med at kigge på de 32 visdoms- eller udviklingsveje som er menneskets gradvise udvikling henimod fuldkommengørelse.

I denne sæson vil Vi lægge vægt på de 22 stier deres planeter, stjernetegn og Tarot kortene – med kortenes farver og symboler med deres magiske energier på vejen igennem Livets træ.

Dagen begyndes med at mediterer i Træets 10 Sephiroth – hvorefter rejsen forsættes med studier af den mystiske tradition afdækket og forklaret igennem rejsen i Livets Træ.

Vi tager udgangspunkt i alle bøger, der omhandler Kabbalah, – tillige med A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet tillige med søgning på nettet.

Information og tilmelding:Jette Hottenroth Jensen, mobil 2972 6694, e-mail: jette@hottenroth.com

Esoterisk meditation - studiegruppe
2023-09-21 18:30 - 21:00, 2023-10-05 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Efteråret 2023 starter torsdag den 24. august kl. 18.30 – 21.00

Herefter torsdage i lige uger: den 7. og 21. september, 5. og 19. oktober, 2., 16. og 30. november, sidste gang er d. 14. december i 2023.

Søg og du skal finde.

Går du rundt med fornemmelsen af at dine indre styrker og indsigter ikke kommer til udtryk i din dagligdag, og at du ikke lige kan finde den type meditation, der vil understøtte virkeliggørelsen af netop dette, er esoterisk meditation gruppe måske lige noget for dig.

Vi arbejder bevidst med de tre grundlæggende meditationsformer: Mindfullness, Raja Yoga og Agni Yoga, hvor vi gennem eksperimenter og deling af erfaringer når dybere erkendelser af de indre ressourcer, som søger at komme til udtryk. Det er en grundlæggende antagelse , at ethvert menneske er sin egen vej, og at vi gør alt, hvad vi kan for at understøtte realiseringen af dette i den enkelte.

Esoterisk meditationsgruppe er funderet i Alice A. Bailey litteraturen, der som en af de få leverer en række bud på, hvilke meditationsformer, der gavner specifikke problemstillinger.

Information og tilmelding: Hanne Thorhauge, mobil 21 35 84 66 eller mail hannethorhauge@mail.dk

eller Carsten Hald, mobil 51 17 05 97 eller mail chald.live@gmail.com

Pris pr. gang: 25/40 kr. for medlemmer/gæster.

Antakharana videnskaben er videnskaben om den tredobbelte tråd, som har eksisteret fra tidernes morgen og forbinder det individuelle menneske med dets monadiske kilde.

Erkendelsen af denne tråd og dens bevidste anvendelse, som Vejen og metoden til stadig ekspanderende kontakter kommer relativt sent i udviklingsprocessen. Djwhal Khul

NY TIDS VISDOM - Studiegruppe - LAD SOLEN BRYDE FREM
2023-09-21 18:30 - 21:00, 2023-10-05 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi starter efterårssæsonen hos TFK torsdag den 10 august kl. 18:30–21 og mødes så i lige uger, på følgende torsdage:den 24. august, 7. & 21. september, 5. & 19. oktober, 2., 16. & 30. november og endelig 14. december 2023.

Pris pr. gang: 25/40 kr. for medlemmer/gæster.

Vi læser og gennemgå ”Lad Solen Bryde frem” en bog som Inge Olsen primært har nedfældet fra højtudviklede indre lysvæsener, som ønsker at give deres bidrag til søgende mennesker og den aktuelle udvikling på Jorden. .Vi starter fra side 96: ”En fremtid i lyset” og tager 10-15 sider ad gangen, læser, undersøger og taler om teksten og glæder os over energierne. Vi regner med at være færdige med bogen dette forår.

Info og bøger hos Andreas Stampe-Villadsen, 2711 2841 eller mail andreas.villadsen@gmail.com

KØN, SEX OG BEVIDSTHED - nu og i fremtiden v/ Ingelise og Steen Landsy
2023-09-23 13:00 - 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Derfor er der så mange skilsmisser.

Derfor er der så meget kønsforvirring.

Derfor er nogle homo – og biseksuelle.

Derfor har vi så mange diagnoser.

Der er nemlig en logisk forklaring på alle disse forandringer, og de bagvedliggende kosmiske energier er forklaringen på sexsualiteten.

Nye partnerskaber, nye orgasmer, nye seksualformer båret af en ny bevidsthed.

Kort sagt – lad os vandre sammen i nutiden – og ikke mindst i fremtiden!

Pris for hele kurset: 350/380 kr for medlemmer/gæster.

I prisen indgår kaffe, the og lette traktementer.

Tilmelding og betaling: Billetsystemet der er angivet på hjemmesiden bruges.

Bemærk: Din plads er først reserveret, når beløbet er modtaget

Ingelise og Steen Landsy er kursusledere i Kosmos Center og har været igangsættere af Nyt Aspekt og de store holistiske messer i Danmark.

ID: 230923ISLffnTFK

HEARTMATH - SCIENCE MØDER SPIRITUALITET, foredrag ved Birger Norup
2023-09-26 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Verdens vigtigste halve meter, er afstanden mellem hjerne og hjerte, blevet kaldt. Og med god grund.

HeartMath er en simpel og smuk måde at introducere den sammenhæng og kommunikation der findes netop mellem hjerne og hjerte. HeartMath har taget videnskaben seriøst og fundet en metode hvorpå man kan se den samklang, der opstår når vi mennesker er i balance med vores indre. At hjertet også resonerer med jordens ”hjerte” og elektromagnetiske felt vil du vide mere om, efter dette foredrag.

Du få også mulighed for at kunne teste og måle dig selv.

Læs mere på www.heartmath.org

Om Birger Norup:

Har undervist og anvendt HeartMath siden 2009 og været på besøg på selve HeartMath instituttet i Californien.

Her i Danmark har han undervist både mindfulnessinstruktører, læger, skolelærere og borebisser på olieplatforme.

Birger underviser erhvervslivet, både ledere og medarbejdere og har holdt foredrag i over 25 år. Underviser desuden på lederuddannelsen InnerMBA.

Pris: 90/120 kr. for medlemmer/gæsterBetaling: Beløbet betales ved indgangen.

ID: 230926BNOffnTFK

FULDMÅNEMEDITATION I VÆGTENS TEGN
2023-09-28 19:00 - 20:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Fuldmånemeditationen vil denne måned handle om Vægtens og Vædderens tegn.Meditationen vil tage udgangspunkt, i hvordan man kan bruge fuldmånens energi til at arbejde med sine egne skygger, og samtidig være et større bidrag til verden.Vi taler og deler om astrologi og stjernetegn både før og efter meditationen, som vil vare 10 minutter.

Eksakt fuldmånetidspunkt er fredag 29. September kl. 11:57Månedens spirituelle mantra: “Jeg vælger den vej, der går mellem de to store kraftlinjer”.Arrangementet er gratis, og kræver ingen tilmelding. Du møder bare op 🙂 Men kom doggerne i god tid!

ID:230928MED

Mazdaznan Gruppen
2023-10-02 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi mødes i Teosofisk Forenings lokaler den 1. mandag i måneden kl. 18:30 – 21:00Datoer efterår 2023: 4. sept., 2. okt., 6. nov., og 4. dec.

Pris til Mazdaznan Støtteforeningen pr. gang: 60/80 kr medlem/gæst

Her kan du få mulighed for at blive klogere på dit liv gennem en oldgammel livs-og visdomslære, som er evig aktuel. Mazdaznan (som betyder den mestrende tanke) er en holistisk og spirituel lære, med en meget smuk filosofi bag, som beskriver formålet med livet og verdens opbygning.

Meningen og målet med Mazdaznan er at give os den viden, vi skal bruge for at lære at mestre krop – sind – sjæl- højere selv. Det er en udviklingsvej, som er grundigt afprøvet gennem århundreder. På møderne vil der foruden oplæg være mange helhedsskabende lette fysiske øvelser, som vi akkompagnerer med sang for at opnå den gavnlige virkninger af stemmens/ lydens resonans i kroppen. Se mere på www.mazdaznan.dk.

Information og tilmelding:

Irrenne Peier, mobil 2334 7536, mail irrennepeier@hotmail.com

EN MAGISK REJSE I KANALISEREDE MALERIER, foredrag ved Hannibal Måne
2023-10-03 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hør om Engleriget, Atlantis, korncirklerne, Mysterieskolerne, den store ascension som fandt sted i 90’erne og 0’erne, UFO kontakt samt magiske hændelser.

Tankens kraft og påvirkningen af tanker og energier på det kollektive ubevidste plan. De forskellige dimensioner samt en kortlægning af de vigtigste ærkeengle. Om Atlantis og Mysterieskolerne.På Mysterieskolerne brugte man meget symboler. Hvorfor var den æteriske pyramide så vigtig i den hemmelige lære, og hvordan brugte man den på Mysterieskolerne.

Hvordan korncirklerne er opstået. Mine undersøgelser i disse i England sammen med en gammel kendt korncirkelforsker, hvor vi rejste rundt og foretog målinger. Hver fjerde korncirkel er ægte.Hvordan finder man ud af, om en korncirkel er ægte eller uægte.

Den store ascension, som fandt sted i 90’erne og 0’erne. Hvad er en vortex og hvad betyder den.

De fleste emner vil bliver understøttet af fotos af mine kanaliserede malerier gennem de sidste 40 år.

Hannibal Måne er spirituel kunstner. Siden barnsben har han været i kontakt med det guddommelige plan og lavet vigtige forudsigelser og har derfor kanaliseret mange personlige malerier for folk. Mange af hans malerier hænger rundt omkring i verden, også i healings- og meditationscentre. www.englemalerier.dk

Pris: 90/120 kr. for medlemmer/gæsterBetaling: Beløbet betales ved indgangen.

ID: 231003HMÅffnTFK

DROP-IN: DAMANHUR OG SPIRITUELLE FÆLLESSKABER ved Benthe Ploug
2023-10-06 16:30 - 18:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Oplæg om det spirituelle fællesskab i Norditalien Damanhur, hvor der bor ca 1.500 mennesker der har skabt et økologisk samfund baseret på etiske og spirituelle principper.Vi vil også komme ind på andre spirituelle fællesskaber som for eksempel Auroville i Indien, m.v.

Damanhur er et spirituelt fællesskab der ligger i Norditalien. Der bor omkring 1.500 mennesker der har skabt et økologisk samfund baseret på etiske og spirituelle principper. Der foregår hele tiden nye tiltag, især inspireret af grundlæggeren Alberto Airaudi, kaldet Falko, ud fra princippet om at man hver dag forsøger at gøre noget nyt eller noget gammelt på ny måde. Vi vil også komme ind på andre spirituelle fællesskaber som for eksempel Auroville i Indien, m.v.

Benthe Ploug, analytisk psykoterapeut samt yoga og meditationslærer. Har rejst meget rundt i verdenen og blandt andet studeret på Esalen Instituttet i USA, Auroville i Indien, Damanhur i Italien, Findhorn i Skotland.

TFK inviterer en gang om måneden til GRATIS workshop. Alle er velkomne.Møderne har forskelligt tema og vil være den første fredag i måneden med mindre det er en helligdag, så foregår det den efterfølgende fredag.

Drop In er uhøjtidelige arrangementer, der ikke kræver forhåndsviden eller kendskab til emnet, blot interesse i at få ny viden og møde andre mennesker.

ID: 231006BPLdrpTFK

AFLYST - flyttet til 19. nov.: H.P. BLAVATSKY & TEOSOFIEN, foredrag v/ Kirsten Puggaard
2023-10-08 10:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
HELENA PETROVNA BLAVATSKY var tysk-russisk teosof, mystiker og okkultist og en af det nittende århundredes vigtigste esoteriske filosoffer.

Hun blev født den 12. august 1831 i nutidens Ukraine. I en alder af 17 år blev hun gift og efter et kortvarigt ægteskab, gennemrejste hun store dele af verden. Overalt søgte hun kontakt med mystikere af forskellige retninger og udviklede egne oversanselige evner.

Sammen med oberst Henry Olcott, som hun mødte i USA, grundlagde hun i 1875 Theosophical Society. Blavatskys opgave var at præsentere den tidløse visdomslære i en tankemæssigt sammenhængende helhed. Efter 5 år i USA rejste hun og Olcott til Indien, hvor de ligeledes startede en afdeling af Theosophical Society.NB! Der vil være mulighed for at købe bøger fra Lemuels Forlag.

Underviser:

Kirsten Puggaard har en alsidig baggrund som blandt andet administrativ leder inden for erhvervslivet (gaming-branchen) og som indehaver af forlaget Lemuel Books. Hun har også tidligere i en årrække været med i bestyrelsen i Teosofisk forening Århus samt bestyrelsen i Visdomsnettet.dk.

Pris for hele kurset: 600/700 kr. for medlemmer/gæster.I prisen indgår kaffe, the og lette traktementer. Frokosten sørger man selv for.

Tilmelding og betaling: Billetsystemet der er angivet på hjemmesiden bruges.Ved framelding tilbageholdes 100 kr. til administration.Bemærk: Din plads er først reserveret, når beløbet er modtaget.

ID. 231008KPUkfyTFK

EN ASTRALREJSE GENNEM MÆLKEVEJEN, foredrag v/ Henrik Paragate Gronemann
2023-10-10 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Introduktion til den vediske transformationslære og en god mulighed for selv at afprøve kropslige og astrale energier gennem en guidet astralrejse ind i Mælkevejen. Foredraget har fokus på dig og din væren i verden og belyses gennem den vediske beskrivelse af Aryan Transformationen. Du præsenteres for de gamle indiske vismænds (Rishiernes) metoder til at lede vores tanker, handlinger og impulser i samklang og harmoni med universet. Beskrivelserne giver eksempler gennem Guddomme, hvor vi i kontakten med universet kan få kendskab til vores evige selv. Disse beskrivelser er grundlag for en guidet astralrejse gennem mælkevejen, hvor du kan lade dit fysiske legeme blive tilbage og bevæge dig i dit astrale legeme ud i universet.

Om Henrik Paragate Gronemann:

Henrik Paragate Gronemann er forfatter, selvkonstitueret karmalog, åndelig vejleder og cand.scient.soc. med sidefag i psykologi. Han har fra barn haft en fod i åndeverdenen og en fod i den materielle tilværelse. Han har altid næret et dybt ønske om at formidle Vedaernes åndelige essens og væren i et bredere perspektiv.

Pris: 90/120 kr. for medlemmer/gæsterBetaling: Beløbet betales ved indgangen.

ID: 231010HPGffnTFK

AFLYST Grundskole i Astrologi Modul 1 #3, kursus ved Micho Frost
2023-10-14 10:00 - 2023-10-15 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Dette kursus er nr. 3 ud af 5 weekend-kurser i 2023: DE 12 STJERNETEGN12-13. august, 9-10. september, 14-15. oktober, 11-12. november og 9-10. december.

Beskrivelse af de 5 weekender ses her.

DE 12 STJERNETEGN

Lær om hvordan de 12 stjernetegn er sammensat af elementer og dynamikker. Og for en forståelse for, hvordan de 12 tegn er del af en større cyklus – og hvilke tegn der præger dig og din personlighed mest. Forstå hvilke mønstre hvert af de 12 tegn har at arbejde med – og forstå dig selv bedre i processen.

Vi bygger videre på hvad vi lærte på tidligere kurser:

Weekend: De 4 elementer

Weekend: De 3 dynamikker

I denne weekend vil fokusere på de 12 stjernetegn. Du vil lære at forstå og tolke dem ud fra deres element og dynamik. Men du vil også lære at forstå dem i et mere ‘holistisk’ perspektiv. Du vil få en forståelse af, hvordan de 12 tegn er del af en større cyklus, og hvordan de har en relation til hinanden.

Du vil lære hvad et ‘stellium’ er, og vi vil øve tolkning af stellia, singletons og månen i de 12 tegn.

NB. Der er mulighed for at blive inviteret til en lukket facebook-gruppe. Der vil i denne gruppe være mulighed for at lave fælles øvelser og få supervision af underviseren imellem kursus-weekender.

Kurset bliver optaget og kan ses online efterfølgende, hvis man har købt billet til kurset.Kontakt michoteosofi@gmail.com hvis der er spørgsmål til online muligheden.

Pris for weekend kursetI prisen indgår kaffe, the og lette traktementer. Frokosten sørger man selv for.

Early Bird pris indtil 1. oktober. Medlemmer/gæster: 1.300/1500 kr.

Fra 2. oktober: Medlemmer/gæster: 1.600/1800 kr.

Tilmelding og betaling: Se Billetter nederst under begivenheden.Ved framelding tilbageholdes 100 kr. til administration.

Bemærk: Din plads er først reserveret, når beløbet er modtaget.

Micho Frost er uddannet i udviklings-astrologi og esoterisk astrologi v. Claus Houlberg på Astrologisk Akademi. Han er derudover uddannet hos de amerikanske astrologer Noel Tyl i klinisk astrologi og Chris Brennan i hellenistisk astrologi. https://www.michoastro.dk/

Dette kursus er endvidere en del af 1. modul på en 3-årig diplom-uddannelse i astrologi. Du kan frit vælge at tage dele af uddannelsen eller hele uddannelse. Du betaler kun for én weekend af gangen.Du kan læse mere om hele uddannelsen her:https://www.michoastro.dk/index.php/uddannelse-i-astrologi/

ID: 231014MFRkfyTFK

QI AND ANCESTOR KARMA HEALING - foredrag (engelsk) v/ Siomara Jubert
2023-10-17 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
The lecture will be in English.

We know that our energy levels can be affected by the lifestyle we lead, our physical environment and our emotions. But did you know that they can also be affected by the energy patterns of previous generations?

We call this karma.

Our health and happiness are intrinsically linked to our ancestral history. By clearing our inherited energy patterns we can create a strong and healthy foundation for ourselves and our family.

Symptoms of ancestral trauma affecting your life:

– Feeling stuck, unable to move forward

– Feeling anxious and don’t know why

– Always tired and lethargic

– Depressed and wanting to be alone

– Critical and negative attitude

– No interest in life and feeling disconnected

– Inability to concentrate/foggy mind

– Insomnia

Are you ready to create change and reach your full potential?

Join Siomara, for what promises to be a fascinating and thought-provoking talk. Find out the different ways in which inherited energy patterns could be impacting your life and how you can clear these and create a brighter future for yourself and your family.

A video example on YouTube:

https://www.youtube.com/watch?v=ekq1k6zVGSs&authuser=0

Siomara (senior therapist) was a lawyer, then recruiter in London for over 10 years but burnt out completely. When she found Sun Kyeong it completely transformed her energy levels, happiness, created more abundance in all areas, and eventually led to her becoming a Qi Master. She trained in London and Korea and then opened the Sun Kyeong branch in Copenhagen, where she gives Qi treatments, Qi classes, Ancestor Healing courses and more.

Pris: 90/120 kr for medlemmer/gæster.Beløbet betales ved indgangen.

Der er også mulighed for at deltage ONLINE, bestil billet inden foredraget!

ID: 231017SJUffnTFK

AFLYST - NYE DATOER I 2024 - SJÆLSHOROSKOPET, Modul 10, online kursus ved Catrine Håkansson
2023-10-18 17:00 - 20:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Nye datoer: 15. januar, 29. januar, 12. februar og 26. februar.

På Modul 10 vil vi se på de fire horoskoper, som vi arbejder med i den esoteriske horoskoptydning: Personhoroskopet med Placidus hussystem, den indre vejs horoskop med tegnhuse, sjælshoroskopet geocentrisk opstillet med stråletriangler og åndshoroskopet heliocentrisk opstillet med stråletriangler. Fokus vil være på at undersøge, hvordan sjæls- og åndsimpulserne gennem strålerne søger at manifestere sig i hverdagen gennem vores personlighed.

Modul 10 består af 4 onsdage.

18. oktober Den indre vej, de syv stråler, tegnhuse

1. november De tre kors og chakra

15. november Stråletriangler, haltende stråletriangler, det progressive sjælshoroskop

29. november Stråleherskere og chakra

Betaling for alle 4 gange. Derefter lukkes gruppen.

Tilmelding og betaling: Billetsystemet der er angivet nederst på siden.Der er bindende tilmelding for 4 onsdage.

Kursuspris per modul: 1300/1500 kr. medlem af Teosofisk Forening/gæst

Link sendes til deltagerne af Catrine, når datoen nærmer sig.

Undervisningen foregår på Zoom, og deltagerne får efterfølgende optagelse af dagen tilsendt som et link til Dropbox og YouTube.

MAX 15 deltagereKurset lukkes for nye deltagere på modul 9 efter første mødegang den 18.10.2023.

Det er et krav, at man har deltaget før eller har lignende viden og kunnen.

PROGRAM

18. oktober Den indre vej, de syv stråler, tegnhusePå et tidspunkt i vores liv ofte efter en krise, bliver vi interesseret i at finde den dybere mening med vores liv, hvorfor vi er kommet, og hvordan vi kan være til gavn for andre mennesker. Vi kan føle nogle stærke impulser til at give vores bidrag til at gøre verden til et bedre sted. Denne trang til se ud over sig selv, gøre det gode og hjælpe andre kaldes at gå den indre vej. Horoskopmæssigt vil vi da gå fra Placidus til tegnhuse og se, om der er ændringer på nogle livsområder, når fokus er på den indre vej. Disse sjæls- og åndsimpulser ligger som evner, der presser på, for at vi skal udfolde os i en bestemt retning i dette liv. Hvor og hvordan disse kan bruges, kan vi få en bedre forståelse af ved at se på de syv stråler og stråletrianglerne i vores sjæls- og åndshoroskop samt gennem en esoteriske tydning af ascendanten og MC. I første omgang ser vi på skiftet til tegnhuse.

1. novemberDe tre kors og chakraDe syv stråler sidder på tre kors. Korsene fortæller både om menneskets udviklingsproces samt viser, hvilke evner og temaer, der er særligt aktive i denne inkarnation for nati (horoskopindehaveren). De syv stråler har også hver forbindelse til et chakra og den fysiske krop. Vi ser på deltagernes stråler. Hvad betyder det, når man har mange stråletriangler i sit horoskop, hvor ligger fokus så? Eller måske ingen stråletriangler? Vi ser på haltende stråletriangler og det progressive sjælshoroskop.

15. novemberStråleherskere og chakraDe syv stråler er hver forbundet med et chakra og rummer både en højfrekvent og en lavfrekvent planet. Rejsen fra den lavfrekvente til den højfrekvente planet fortæller om en udviklingsproces, vi må igennem, hvor vi giver afkald på egoets egenvilje og overgiver os til den højere vilje. Vi gennemgår, hvilken udvikling der ligger i disse planetpar. Har man en bestemt stråle i sit horoskop, er det interessant at se på den højfrekvente planethersker, idet strålen som sjælsimpuls mærkes særligt markant gennem denne planets placering i personhoroskopet.

29. novemberÅndshoroskopetVi ser også på åndshoroskopets triangler og tydning. Åndshoroskopet viser, hvad vi hver især er kommet for at bidrage med som en lille brik i menneskeheden. Vi undersøger, hvilke evner vi har med denne gang, og hvordan kan vi bruge dem. Også MC’en viser åndens mål eller hensigt med inkarnationen. Alt lander dog i personhoroskopet, for det er her, vi udfører både sjælens og åndens hensigt i praksis.

Catrine Håkansson er cand.mag. i fransk og spansk og har arbejdet som gymnasielærer i 19 år. Hun har taget flere astrologiuddannelser og er senest uddannet esoterisk astrolog hos Claus Houlberg, Astrologisk Akademi. Læs mere på www.Astropuls.com

ID: 231018CHÅkonTFK
